Pazjent ieħor huwa residenti fiċ-Ċentru Miftuħ ta' Ħal Far u sitt persuni li jorqdu fl-istess kamra miegħu tpoġġew fi kwarantina Is-Supretendent tas-Saħħa Pubblika, Charmaine Gauci, spjegat kif mill-bieraħ 'l hawn saru 749 test u seba' persuni rriżultaw pożittiv għall-coronavirus biex hekk sa issa Malta kellha 202. Fost il-każi l-ġodda kien hemm kollega tal-ħaddiem tal-Lidl ta' Ħal Safi, resident taċ-Ċentru Miftuħ ta' Ħal Far u anke persuna li daħlet Mater Dei biex twelled. Dwar il-kollega tal-ħaddiem tal-Lidl, Charmaine Gauci spjegat kif din taħdem fl-istess xift mal-pazjent l-ieħor u bdiet bis-sintomi wara li ttieħdu l-passi u ngħalaq l-istabbiliment. Is-sintomi ħarġulha fl-1 ta' April u ħadmet l-aħħar fit-30 ta' Marzu. Dan ifisser li s-sintomi ħarġu wara li ttieħdu l-passi, ingħalaq l-istabbiliment u l-kollegi tpoġġew fi kwarantina. Għaldaqstant ir-riskju jibqa' wieħed minimu anke għax il-kuntatt mal-klijenti huwa wieħed qasir ħafna. Gauci kompliet tispjega li l-istabbiliment wettaq it-tindif kollu neċessarju skont l-istruzzjonijiet tal-awtoritajiet tas-saħħa u issa reġa' fetaħ il-bibien tiegħu. Is-Supretendent tas-Saħħa Pubblika serħet ras il-klijenti li ma hemm l-ebda riskju addizzjonali. Il-każ tan-Niġerjan residenti fiċ-Ċentru Miftuħ ta' Ħal Safi Spjegat ukoll dwar il-każ tan-Niġerjan ta' 33 sena li jgħix fiċ-Ċentru Miftuħ ta' Ħal Far. Charmaine Gauci spjegat kif dawk kollha li jorqdu fl-istess kamra tiegħu, jiġifieri sitt persuni tpoġġew fi kwarantina u ma jidhirx li kellu kuntatt ma' residenti oħrajn. Kompliet tispjega kif dan l-immigrant kien għadda minn inċident u għalhekk ma kienx qiegħed imur għax-xogħol u lanqas joħroġ u għalhekk ma kienx hemm ħafna espożizzjoni barra miċ-Ċentru. Qed isir ukoll kuntatt mal-persuni li jaħdmu f'dan iċ-ċentru. Il-każ tal-peruna tqila Kull persuna li qed tidħol Mater Dei qed isirilha screening għall-coronavirus. Kien hawn li Taljana li tgħix Malta u li għandha 36 sena rriżultat fil-pożittiv għall-coronavirus. Din il-persuna daħlet Mater Dei biex twelled. Il-kundizzjoni tas-saħħa tagħha hija tajba. Sitwazzjoni fl-isptarijiet Waħda mill-pazjenti li kienet rikoverata fit-Taqsima tal-Kura Intensiva ta' Mater Dei issa ħarġet u tinsab fl-Infection Disease Unit. L-anzjan ta' 72 sena, li kien f'qagħda kritika għadu fit-Taqsima tal-Kura Intensiva. Fl-Infection Disease Unit ta' Mater Dei hemm tmien pazjenti, u fl-isptar St. Thomas hemm 16-il pazjent. Il-bqija tal-pazjenti jinsabu d-dar. B'kollox sa issa saru 9,043 test f'Malta. Il-każi l-ġodda Każi relatati ma' safar Trasmissjoni lokali